Trei angajați din domeniul sănătății din Norvegia care au fost vaccinați cu AstraZeneca, internați în spital cu simptome "neobișnuite".
Trei angajaţi din domeniul sanitar cărora li s-a administrat vaccinul AstraZeneca au fost internaţi în spital. Aceștia s-au prezentat cu sângerare, cheaguri de sânge şi cu un nivel scăzut al trombocitelor. Norvegia a oprit joi utilizarea vaccinului AstraZeneca.
Autoritățile norvegiene, citate de Reuters, au anunțat, sâmbătă, că trei angajați din domeniul sanitar cărora li s-a administrat vaccinul AstraZeneca au fost internaţi în spital cu sângerare, cheaguri de sânge şi cu un nivel scăzut al trombocitelor.Norvegia a oprit joi utilizarea acestui vaccin, după ce şi Danemarca a luat măsuri similare, iar ulterior, şi Islanda a adoptat aceeaşi decizie."Nu ştim dacă aceste cazuri au legătură cu vaccinul", a declarat Sigurd Hortemo, medic la Agenţia Norvegiană a Medicamentului, într-o conferinţă de presă comună cu Institutul Norvegian de Sănătate Publică.AstraZeneca: no commentToate cele trei persoane au sub 50 de ani. Autoritatea europeană de reglementare EMA ar urma să investigheze cele trei incidente, a adăugat Hortemo."Au simptome foarte neobişnuite: sângerare, cheaguri de sânge şi un nivel scăzut al trombocitelor", a declarat pentru NRK Steinar Madsen, director medical la Agenţia Norvegiană pentru Medicamente. El a precizat că cele trei persoane chiar se simt rău, iar situaţia este tratată cu foarte multă seriozitate şi că autorităţile au fost notificate sâmbătă în legătură cu aceste cazuri.Reuters a mai transmis că reprezentanţii AstraZeneca nu au putut fi contactaţi pentru a comenta situaţia.